Sidste år overnattede 10.000 mennesker i shelter i Aarhus-skovene. Det er tæt på en fordobling på to år.

Annonce

AARHUS: Der er meget langt til moderne bekvemmeligheder som rindende vand og træk og slip. Til gengæld er der meget tæt til myg, edderkopper og mus, når man vælger at overnatte i et af de 17 sheltere i Aarhus Kommune. Og trods manglen på bekvemmeligheder er sheltere blevet en populær overnatningsform. I 2018 overnattede 10.000 mennesker i shelter. Det er tæt på en fordobling siden 2016, da Aarhus Kommune registrerede 6.000 shelter-overnatninger. Driftschef Kim Gulvad Svendsen, Teknik og Miljø, glæder sig over interessen.

Shelter-checkliste Det anbefaler Aarhus Kommune, at du tager med, hvis du vil have en god overnatning i et shelter: Sovepose Liggeunderlag Varmt tøj (tøj efter vejret og årstiden) Lommelygte Toiletpapir Skraldeposer Brænde Tændstikker VanTrangia/grydesæt God mad

Annonce

Unge vil opleve naturen

Han peger på to forklaringer: - Den helt enkle forklaring er, at sommeren sidste år var så varm og tør. Man kunne næsten ikke undgå at få en god oplevelse, siger Kim Gulvad Svendsen. Blandt unge mennesker er det blevet særdeles populært at overnatte i shelter. - Det er en generation med en stor interesse for klimaet. De er bevidste om, at vi bliver nødt til at gøre noget for at redde kloden. Og med den bevidsthed bliver man nysgerrig på naturen. Man vil gerne ud at opleve den, siger Kim Gulvad Svendsen.

Annonce

Næppe flere sheltere

Trods den store interesse har Kim Gulvad Svendsen endnu ikke lagt planer for at udvide antallet af sheltere. - Men kommer der ønske om shelterpladser i bestemte områder, vil det være muligt at flytte shelteret væk fra en af de mere sjældent benyttede pladser, siger Kim Gulvad Svendsen, der meget gerne hører fra shelter-gæster, hvis de har forslag til tiltag, der kan gøre oplevelsen endnu større. De mest populære sheltere ligger i Lisbjerg Skov, i Hørhaven, ved Egå Engsø og ved Moesgård Strand.

Annonce

Friluftslivaarhus.dk